text: Kommunalt ansatte er meget syge
  17 januar 2011 kl. 09.55
  Højt sygefravær i Sønderborg.
  Kommunernes sygefravær er for højt, lyder det fra Dansk Erhverv. 
  Sønderborg ligger meget højt på listen - i modsætning til flertallet af kommunerne i Syddanmark, der ligger under eller på niveau med landsgennemsnittet. 
  De kommunale medarbejdere havde i 2009 i gennemsnit 13,5 sygedag.
  Sønderborg er med 14,4 sygedage en af de kommuner i Syddanmark, der har det største sygefravær blandt de kommunalt ansatte. 
  - Sygefraværet er fortsat højt i kommunerne, og der er meget store forskelle på sygefraværet på tværs af kommuner. For hvorfor skulle en lærer i København være mere syg end en i Viborg?, spørger Ole Steen Olsen fra Dansk Erhverv.
  Han siger, at de kommunale ansatte har 6,6 flere sygedage om året end de privatansatte. 
  Nogle tal dokumenterer forskellen:
  En kommunalt ansat advokat/jurist har et sygefravær på 2,6 %.
  En privatansat advokat/jurist har et sygefravær på 1,3 %.
  En kommunalt ansat kontorassistent har et sygefravær på 6,9 %.
  En privatansat Kontorassistent 3,2 %.
  En kommunalt ansat rengøringsassistent har et sygefravær på  7,2 %.
  En privatansat rengøringsassistent 4,6 %.
  En kommunalt ansat laborant har et sygefravær på 3,9 %.
  En privatansat laborant 3,8 %.
  